**Markering på Sandane lørdag 16. november 2019**

Markering mot SFE si vindkraftsatsing - Sandane 16.11 kl. 12-14

12.00-12.05: Tore Røys Nesbakk - Om Bremangerlandet

12.05-12.10: Ivar Rune Varpe - Grunneigar og vindkraftmotstandar på Bremangerlandet

12.10-12.15: Jon Anders Stavang - Naturvernforbundet

12.15-12.20: Eldrid Skudal - Kommunestyremedlem for SV i Sunnfjord kommune

12.20-12.25: Marièl Koren - Kommunestyremedlem og leiar for Gloppen Mdg

12.25-12.30: Tommy Nygård - Mikroplast og forureining frå vindkraftindustrien

12.30-12.35: Anne Karin Svarstad - Tur og natur på Bremangerlandet

12.35-12.40: SFE-representant

12.40-13.00: Fleire apellar er venta

13.00-14.00: Markeringa fortsetter

Vi kjem til Sandane for å minne SFE på at det er kommunane i Sogn og Fjordane som eig dei. Ikkje omvendt!

Vi ser no, i store delar av fylket, at selskap utan skruplar som Zephyr ålar seg inn på lokalsamfunn etter lokalsamfunn i fylket, pressar fram konfliktar og ignorerar kommunane. Målet er å tjene pengar på å øydelegge naturmangfaldet og turistnæringa vår.

SFE har dradd lærdom av dette, men tydeligvis feil lærdom. Dei ser dei kan tjene lette pengar på å kopiere taktikkane. Stad, Fjaler og Bremanger har dei i sikte no, men lukkast dei her utan å bli stoppa, står nok fleire for tur.

NEI. Vi setter ned foten. SFE er ikkje berre eit selskap, dei er Sogn og Fjordane. Dei er kommunane. Dei SKAL vere ein samfunnsbyggar, ikkje ein nedbrytar!

Det er stort potensiale for auka verdiskaping innan gamle vasskraftverk som skrik etter oppgradering. Bruk pengane der, ikkje på vindkraft, som alle utanom sjølve kraftselskapet tapar på.

Det er bodskapet vårt. Men det blir ikkje høyrt utan at det står ei folkevilje bak kravet. Fjordingar og Sogningar - møt opp på Sandane på laurdag! Sei nei til SFE si vindkraftsatsing!